**Akitan prefektuuri** (jap. 秋田県, *Akita-ken*) on yksi Japanin 47 prefektuurista. Prefektuuri sijaitsee Tōhokun alueella pohjoisessa Japanissa ja sen pääkaupunki on Akita.

Maantiede
---------

Akitan prefektuuri sijaitsee Honshūn saaren pohjoisosassa, Japaninmeren läntisellä rannikolla. Sen naapuriprefektuurit ovat Aomori pohjoisessa, Iwate idässä, Miyagi kaakossa ja Yamagata etelässä. Prefektuurista löytyvät vuoristot ovat itärajalla kulkevat Ōuvuoret ja prefektuurin keskellä kohoava Dewan vuoristoalue. Rannikkoviivaa rikkoo Ogan niemimaa. Nelikulmion muotoinen Akitan prefektuuri on kooltaan noin 181 kilometriä pohjoisesta etelään ja 111 kilometriä lännestä itään.

### Ilmasto

Talvet ovat prefektuurissa tyypillisesti pitkiä. Sisämaassa ne ovat kylmiä ja runsaslumisia, kun taas rannikolla ilmasto on lauhkea, eikä lunta juurikaan nähdä. Kesät ovat lyhyitä ja sisämaassa lämpimämpiä kuin rannikolla.

Aluejako
--------

Akitan prefektuuri jakautuu 13 kaupunkiin ja 12 muuhun kuntaan, joista 9 on maaseutukaupunkeja ja 3 on kyläkuntia. Kunnat kuuluvat kuuteen piirikuntaan, joilla ei ole hallinnollista merkitystä.

Kaupungit

|  |  |
| --- | --- |
| * Akita (pääkaupunki)
* Daisen
* Katagami
* Kazuno
* Kita-Akita
* Nikaho
* Noshiro
 | * Oga
* Ōdate
* Senboku
* Yokote
* Yuri-Honjō
* Yuzawa
 |

Kunnat piirikunnittain

| Piirikunta | Kunta |
| --- | --- |
| Kazuno | Kosaka |
| Kita-Akita | Kamikoani |
| Minami-Akita | Gojōme · Hachirōgata · Ikawa · Ōgata |
| Ogachi | Higashi-Naruse · Ugo |
| Senboku | Misato |
| Yamamoto | Fujisato · Happō · Mitane |

Ogan niemimaa

Historia
--------

Akitan prefektuuri sijaitsee vanhan Dewan provinssin Ugon alueella. Japanin siirtyessä prefektuurijärjestelmään pilkottiin alueen vanhat daimiokunnat Akitan, Kamedan, Yashiman, Iwasakin ja Honjōn prefektuureiksi. Myöhemmin samana vuonna pienemmät prefektuurit kuitenkin yhdistettiin yhdeksi Akitan prefektuuriksi.

Talous
------

Kuten suurimman osan Tōhokusta, Akitan talous nojaa pääasiallisesti perinteisiin elinkeinoihin, kuten maanviljelyyn, kalastukseen ja metsätalouteen. Tämä on saanut monet nuoret muuttamaan Tokioon tai muihin suurkaupunkeihin, ja Akitan prefektuuri kärsii jatkuvasta väestömäärän laskusta.

Liikenne
--------

Prefektuurissa sijaitsee kaksi lentoasemaa: Akitan lentoasema, joka on yli miljoonalla vuosittaisella matkustajallaan yksi Tōhokun suurimmista lentoasemista, ja Ōdate-Noshiron lentoasema, joka otettiin käyttöön heinäkuussa 1998. Asemat hoitavat pääasiassa kotimaan liikennettä, mutta Akitan lentoasemalta järjestetään lähtöjä myös Souliin Etelä-Koreaan.

Akitan satamasta on vuoden 1999 heinäkuusta lähtien kulkenut lauttayhteys Tomakomaihin, Niigataan ja Tsurugaan. Pohjoisen Japaninmeren alueella Akitalla on suuri merkitys jakelukeskuksena. Satamasta on rahtiliikenneyhteydet Venäjän Posjetiin ja Etelä-Korean Busaniin.

Akitan prefektuurin Tokioon yhdistävä Akita Shinkansen avattiin vuonna 1992.

Koulutus
--------

Akitan prefektuurissa toimii useita korkeakouluja:

|  |  |
| --- | --- |
| Akitan yliopisto | Akita |
| Akitan prefektuurillinen yliopisto | Akita |
| Kansainvälisen koulutuksen yliopisto | Akita |
| North Asia -yliopisto | Akita |
| Akitan hoito- ja hyvinvointikorkeakoulu | Ōdate |
| Japanin Punaisen ristin sairaanhoitokorkeakoulu | Akita |
| Akitan julkinen taidekorkeakoulu | Akita |
| Akitan ravitsemustieteellinen korkeakoulu | Akita |
| Seirein naisten korkeakoulu | Akita |
| Misono gakuenin korkeakoulu | Akita |
| Japanin avoin yliopisto |  |
| Akitan ammattikorkeakoulu | Ōdate |
| Akitan teknillinen ammattikorkeakoulu | Akita |

Kulttuuri ja nähtävyydet
------------------------

Tsurunoyun kuumat lähteet Akitan prefektuurissa.
Tazawajärven lähellä sijaitsevat useat kuumat lähteet (onsen) ovat suosittuja turistikohteita. Akitan prefektuurissa järjestetään myös useita kausiluonteisia, perinteisiä festivaaleja (*matsuri*). 

Kakunodate on Senbokussa sijaitseva vanha kaupunginosa, jossa sijaitsee useita suojeltuja samuraitaloja. Aoyagin talo on Odano Naotaken vanha asunto. Hän oli ensimmäinen modernin ihmisen anatomiaa käsittelevän teoksen kirjoittaja Japanissa, ja hänen talossaan sijaitsee nykyään museo.

Shirakamin vuoristoalue, maailman suurin koskematon pyökkimetsä, levittäytyy Aomorin ja Akitan prefektuurien alueelle. Metsän peittämät Shirakamivuoret ovat kuuluneet Unescon maailmanperintöluetteloon vuodesta 1993.

Lähteet
-------

1. ↑  知事室からこんにちは Akita Prefecture. Viitattu 29.7.2022.
2. 1 2  令和3年 全国都道府県市区町村別面積調 (1月1日時点) (s. 16) 国土交通省 国土地理院. Viitattu 29.7.2022.
3. ↑  秋田県の人口と世帯（月報） *pref.akita.lg.jp*. Viitattu 11.11.2015.
4. 1 2 3 4  秋田のシンボル（キッズページ） Akita Prefecture. Viitattu 29.7.2022.
5. ↑  Akita's Profile Akitan prefektuuri.  Arkistoitu 16.6.2010. Viitattu 29. joulukuuta 2006. (englanniksi)
6. ↑  Land,Air Akitan prefektuuri.  Arkistoitu 13.7.2010. Viitattu 29. joulukuuta 2006. (englanniksi)
7. ↑  Sea Akitan prefektuuri.  Arkistoitu 31.7.2010. Viitattu 29. joulukuuta 2006. (englanniksi)
8. ↑  History of Akita prefecture Akitan prefektuuri.  Arkistoitu 15.4.2009. Viitattu 29. joulukuuta. (englanniksi)
9. ↑  県内高等教育機関へのリンク Akitan prefektuuri. Viitattu 11.11.2015. (japaniksi)
10. ↑  Aomorin and Akitan prefektuurit: The Shirakami-Sanchi Proclamation  7. lokakuuta 2001. Akitan prefektuuri.  Arkistoitu 15.1.2010. Viitattu 29. joulukuuta 2006. (englanniksi)

Aiheesta muualla
----------------

* Kuvia tai muita tiedostoja aiheesta **Akitan prefektuuri** Wikimedia Commonsissa

* Akitan prefektuurin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Akitan prefektuuri |
| --- |
|  |
| Kaupungit | 
* Akita (pääkaupunki)
* Daisen
* Katagami
* Kazuno
* Kita-Akita
* Nikaho
* Noshiro
* Oga
* Ōdate
* Senboku
* Yokote
* Yuri-Honjō
* Yuzawa

 |  |
|  |
| Kunnatpiirikunnittain | **Kazunon piirikunta** (Kosaka) · **Kita-Akitan piirikunta** (Kami-Koani) · **Minami-Akitan piirikunta** (Gojōme · Hachirōgata · Ikawa · Ōgata) · **Ogachin piirikunta** (Higashi-Naruse · Ugo) · **Senbokun piirikunta** (Misato) · **Yamamoton piirikunta** (Fujisato · Happō · Mitane) |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japanin prefektuurit ja alueet |
| --- |
|  |
| Hokkaidō | 
* Hokkaidō

 | Japani |
|  |
| Tōhoku | 
* Aomori
* Iwate
* Miyagi
* Akita
* Yamagata
* Fukushima

 |
|  |
| Kantō | 
* Ibaraki
* Tochigi
* Gunma
* Saitama
* Chiba
* Tokio
* Kanagawa

 |
|  |
| Chūbu | 
* Niigata
* Toyama
* Ishikawa
* Fukui
* Yamanashi
* Nagano
* Gifu
* Shizuoka
* Aichi

 |
|  |
| Kansai | 
* Mie
* Shiga
* Kioto
* Osaka
* Hyōgo
* Nara
* Wakayama

 |
|  |
| Chūgoku | 
* Tottori
* Shimane
* Okayama
* Hiroshima
* Yamaguchi

 |
|  |
| Shikoku | 
* Tokushima
* Kagawa
* Ehime
* Kōchi

 |
|  |
| Kyūshū · Ryūkyū | 
* Fukuoka
* Saga
* Nagasaki
* Kumamoto
* Ōita
* Miyazaki
* Kagoshima
* Okinawa

 |

 |